hotchpotch/miracl-hf-unified huggingface dataset:
อูเบอร์ (บริษัท)
อูเบอร์ () เป็นบริษัทเครือข่ายคมนาคม มีสำนักงานใหญ่ในซานฟรานซิสโก รัฐแคลิฟอร์เนีย ซึ่งดำเนินการในนครหลายประเทศ บริษัทใช้โปรแกรมประยุกต์สมาร์ตโฟนเพื่อรับคำขอโดยสารแล้วส่งคำขอโดยสารเหล่านั้นไปยังคนขับของตน ลูกค้าใช้แอพเพื่อขอโดยสารและติดตามตำแหน่งของพาหนะที่สงวนไว้ จนถึงวันที่ 16 ธันวาคม 2557 มีบริการใน 53 ประเทศและกว่า 200 นครทั่วโลก มีมูลค่ากว่า 40,000 ล้านดอลลาร์สหรัฐ
แรกก่อตั้ง อูเบอร์เสนอให้เช่าเฉพาะรถหรูหราขนาดเต็มเท่านั้น และมีการใช้ชื่อ "อูเบอร์แบล็ก" เป็นบริการหลักของบริษัท (ตั้งตามบริการขนส่งเอกชน "แบล็กคาร์" ในนครนิวยอร์ก) ในปี 2555 บริษัทออกโครงการ "อูเบอร์เอ็กซ์" ซึ่งขยายบริการให้คนขับที่มีคุณสมบัติครบทุกคนและมีพาหนะที่ยอมรับได้ เนื่องจากขาดการวางระเบียบ อูเบอร์จึงคิดค่าบริการต่ำกว่าบริการแท็กซี่ดั้งเดิมบางแห่ง
อูเบอร์ตกเป็นประเด็นการประท้วงที่กำลังดำเนินอยู่จากคนขับแท็กซี่ บริษัทแท็กซี่และรัฐบาลซึ่งเชื่อว่าอูเบอร์เป็นปฏิบัติการรถแท็กซี่มิชอบด้วยกฎหมายซึ่งใช้การประกอบธุรกิจไม่ยุติธรรมและละเมิดความปลอดภัยของผู้โดยสาร จนถึงเดือนธันวาคม 2557 มีการจัดประท้วงในประเทศเยอรมนี อินเดีย สเปน ฝรั่งเศสและอังกฤษ ฯลฯ ขณะที่มีบันทึกเหตุการณ์เกี่ยวกับผู้โดยสาร
เกิดเป็นหงส์
เกิดเป็นหงส์ ละครโทรทัศน์ไทย สร้างจากบทประพันธ์ ชูวงศ์ ฉายะจินดา ผลิตโดย บริษัท พอดีคำ จำกัด กำกับการแสดงโดย หนึ่ง-ชัชวาล ศาสวัตกลูน ซึ่งออกอากาศทุกวันจันทร์ - อังคาร เวลา 20.20 น. - 22.20 น. ทางช่อง 7 ออกอากาศตอนแรก 21 พฤษภาคม พ.ศ. 2555
โดยละครเรื่องนี้ได้เคยถูกนำไปสร้างเป็นภาพยนตร์มาแล้วครั้งหนึ่งเมื่อ พ.ศ. 2509 นำแสดงโดย มิตร ชัยบัญชา เพชรา เชาวราษฎร์ และ อดุลย์ ดุลยรัตน์ ซึ่งฉบับภาพยนตร์ได้คงเค้าโครงเรื่องฉบับนวนิยายเอาไว้แต่ฉบับละครโทรทัศน์ได้มีการดัดแปลงทั้งเนื้อเรื่องและชื่อตัวละครบางตัวให้ร่วมสมัยมากขึ้น
หม่อมราชวงศ์มานศรีโสภาคย์ กฤตยา ผู้มีชีวิตพรั่งพร้อมไปด้วยรูปสมบัติ ทรัพย์สมบัติและเชื้อสายขัตติยะ ธิดาของ หม่อมเจ้า อมรเทพ กฤตยา เจ้าของวังกฤตยา ผู้ถ่ายทอดความหยิ่งทะนง รักในศักดิ์และศรีให้แก่ลูกสาว และ หม่อมสรัสวดี สาวสามัญชน ผู้ทะเยอทะยานและใฝ่สูง ซึ่งได้พยายามลบภาพความเป็นอีกาของตัวเองตั้งแต่ได้เป็นหม่อม กำลังจะเข้าพิธีหมั้นกับ เสกสรรค์ เชาวพงศ์ เพื่อนสนิทของ ม.ร.ว.คำรณฤทธี พี่ชาย โดยมี ร.ม.ต. เสกสิทธิ์ และ คุณหญิงพันทิพา พ่อและแม่ของเสกสรรค์ร่วมพิธีด้วยความภาคภูมิใจอย่างที่สุด ที่กำลังจะเป็นทองแผ่นเดียวกันกับราชนิกูลเก่าแก่ ซึ่งถือเป็นการเสริมภาพพจน์ในวงสังคม
หอบรักมาห่มป่า
หอบรักมาห่มป่า สร้างเป็นละครโทรทัศน์ จากบทประพันธ์ของ บัณฑิต ฤทธิ์ถกล ผลิตโดย บริษัท ดาราวิดีโอ จำกัด นำแสดงโดย นวพล ลำพูน,อุษามณี ไวทยานนท์,ชนะพล สัตยา และทิสานาฏ ศรศึก ออกอากาศทุกวันจันทร์ - อังคาร เวลา 20.20 - 22.20 น. ทางช่อง 7
เรื่องราวความรักของหนุ่มสาว 2 คู่ที่โชคชะตาเล่นตลกจนทำให้เกิดเรื่องผิดฝาผิดตัวและนำพาให้ต้องเดินเข้าไปผจญภัยในป่าลึก ซึ่งเต็มไปด้วยอุปสรรคขวากหนามต่างๆ มากมาย จนในที่สุดก็ทำให้พวกเข้าได้รู้ใจตัวเอง
คุณชายเลี้ยงหมู คุณหนูเลี้ยงแกะ
คุณชายเลี้ยงหมู คุณหนูเลี้ยงแกะ เป็นบทประพันธ์ของ เล่าเต็ง ผลิตโดย บริษัท ปรากฏการณ์ดี จำกัด กำกับการแสดงโดย ชวลิต พงศ์ไชยยง ออกอากาศทุกวันพุธ - พฤหัสบดี เวลา 20.30 น. นำแสดงโดย ซี-ศิวัฒน์ โชติชัยชรินทร์ กับ ปู-ไปรยา สวนดอกไม้ และนักแสดงอีกมากมาย
“ เมื่อสาวจอมกะล่อนกลับกะล่อนไม่ออกเมื่อต้องไปพัวพันกับเหตุฆาตกรรมระดับชาติ ชีวิตจึงหักเหหลบซ่อนเข้ามาอยู่ในฟาร์มหมู แต่ไม่หมูอย่างที่คิด เพราะต้องพบเจอกับคุณชายติสแตก แล้วสาวเจ้าเมื่อเห็นคุณชายเลี้ยงหมู คุณหนูอย่างเราจะทำอะไร ก็ต้องเลี้ยงแกะซิคะ ”
วอลเลย์บอลชายชิงแชมป์เอเชีย 1975
วอลเลย์บอลชายชิงแชมป์เอเชีย 1975 เป็นครั้งแรกของการแข่งขัน ระหว่างวันที่ 17–28 สิงหาคม พ.ศ. 2518 (ค.ศ.1975) ที่เมืองเมลเบิร์น ประเทศออสเตรเลีย
วอลเลย์บอลชายชิงแชมป์เอเชีย 1979
วอลเลย์บอลชายชิงแชมป์เอเชีย 1979 () เป็นครั้งที่สองของการแข่งขันวอลเลย์บอลชิงแชมป์เอเชีย จัดขึ้นระหว่างวันที่ 16–23 ธันวาคม พ.ศ. 2522 (ค.ศ.1979) ที่เมืองมานามา ประเทศบาห์เรน
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 1975
วอลเลย์บอลชายชิงแชมป์เอเชีย 1983
วอลเลย์บอลชายชิงแชมป์เอเชีย 1983 () เป็นครั้งที่สามของการแข่งขันวอลเลย์บอลชิงแชมป์เอเชีย จัดขึ้นระหว่างวันที่ 23 พฤศจิกายน – 1 ธันวาคม พ.ศ. 2526 (ค.ศ.1983) ที่เมืองโตเกียว ประเทศญี่ปุ่น
วอลเลย์บอลชายชิงแชมป์เอเชีย 1987
วอลเลย์บอลชายชิงแชมป์เอเชีย 1987 เป็นครั้งที่สี่ของการแข่งขัน ระหว่างวันที่ 15–25 ตุลาคม พ.ศ. 2530 (ค.ศ.1987) ที่เมืองคูเวตซิตี, ประเทศคูเวต
วอลเลย์บอลชายชิงแชมป์เอเชีย 1989
วอลเลย์บอลชายชิงแชมป์เอเชีย 1989 เป็นครั้งที่ห้าของการแข่งขัน ระหว่างวันที่ 15–24 กันยายน พ.ศ. 2532 (ค.ศ.1989) ที่เมืองโซล ประเทศเกาหลีใต้
วอลเลย์บอลชายชิงแชมป์เอเชีย 1991
วอลเลย์บอลชายชิงแชมป์เอเชีย 1989 เป็นครั้งที่ห้าของการแข่งขัน ระหว่างวันที่ 11–16 สิงหาคม พ.ศ. 2534 (ค.ศ.1991) ที่เมืองเพิร์ท, ประเทศออสเตรเลีย
วอลเลย์บอลชายชิงแชมป์เอเชีย 1995
วอลเลย์บอลชายชิงแชมป์เอเชีย 1995 เป็นครั้งที่แปดของการแข่งขัน ระหว่างวันที่ 11–23 กันยายน พ.ศ. 2538 (ค.ศ.1995) ที่เมืองโซล ประเทศเกาหลีใต้
กีฬาสเกตลีลาในโอลิมปิก
กีฬาสเกตลีลา เป็นชนิดกีฬาที่จัดแข่งขันหลักในกีฬาโอลิมปิกฤดูหนาว ได้รับการบรรจุในโอลิมปิกเป็นครั้งแรกในโอลิมปิกฤดูร้อน 1908 และในปี ค.ศ. 1924 จึงย้ายมาจัดแข่งขันในโอลิมปิกฤดูหนาว ประเภทที่จัดแข่งขันเป็นส่วนใหญ่คือ บุคคลชาย บุคคลหญิง และประเภทคู่ ส่วนประเภทระบำนั้นจัดแข่งขันเป็นกีฬาสาธิตในโอลิมปิกฤดูหนาว 1968 และบรรจุเป็นทางการในโอลิมปิกฤดูหนาว 1976 และประเภททีมซึ่งจะต้องประกอบไปด้วยชายเดี่ยว หญิงเดี่ยว ทีมคู่ และคู่ผสม มีครั้งแรกในโอลิมปิกฤดูหนาว 2014
"ล่าสุด : โอลิมปิกฤดูหนาว 2018"
ซูว็อนเคอีพีซีโอวิซตอร์ม
ซูว็อนโคเรียอิเลคทริคเพาเวอร์คอร์ปอเรชั่นวิซตอร์ม (; ) เป็นทีมวอลเลย์บอลระดับอาชีพของประเทศเกาหลีที่ได้รับการก่อตั้งในปี ค.ศ. 1945 และเปลี่ยนเป็นระดับอาชีพในปี ค.ศ. 2008 ทีมนี้ตั้งอยู่ ณ เมืองซูว็อนและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ ซูว็อน ยิมเนเซียม ในซูว็อน
เพลงรักเพลงลำ
เพลงรักเพลงลำ เป็นละครโทรทัศน์ไทย แนวคอเมดี้ สร้างครั้งแรกปี พ.ศ. 2558 บทประพันธ์โดย นันทนา วีระชน นำแสดงโดย ศิลปินแห่งชาติ อาจารย์อาวุธโส ขวัญจิต ศรีประจันต์ , ชนะพล สัตยา,อัญรินทร์ ธีราธนันพัฒน์,ศรัณย่า ชุณหศาสตร์,นนทพันธ์ ใจกันทา และนักแสดงอีกคับคั่ง ผลิตโดย บริษัท ดีด้า วิดีโอ โปรดักชั่น จำกัด ออกอากาศทาง ช่อง 7 สี และ ช่อง 7 HD
เรื่องราวของ "เพลงลำ" ที่เธอเป็นลูกสาวแม่เพลงลำตัด แต่ถนัดเรื่องต่อยตี ไม่สนใจอยากสืบทอดมรดกพื้นบ้านของวงศ์ตระกูล แต่ฝันอยากเป็นแชมป์มวยหญิง ส่วน "ปกรณ์พล" เป็นลูกชายนักธุรกิจพันล้าน ไม่สนใจอยากสืบทอดงานธุรกิจของครอบครัว แต่หลงใหลเพลงพื้นบ้านเป็นชีวิตจิตใจ "หนุ่มผู้ดีชาวกรุง" กับ "สาวห้าวเมืองสุพรรณฯ" จึงมาประสบพบกันข้างวงลำตัด ที่ริมลานซ้อมมวยแล้วก็รักกัน หวังจะได้แต่งงานครองคู่กัน แต่...ความรักของทั้งสองก็พบอุปสรรค ไม่เพียงแต่ฐานะ ชาติตระกูลที่แตกต่างเท่านั้น ยังมีปัญหาระหว่างครอบครัว ที่ซับซ้อน ลับเร้น มากไปกว่านั้นอีก แล้วอย่างนี้ "เพลงรัก" ของ "เพลงลำ" จะบรรเลงต่อไปได้อย่างไร
จับกัง (ละครโทรทัศน์)
จับกัง เป็นละครโทรทัศน์ไทย แนวคอเมดี้ สร้างครั้งแรกปี พ.ศ. 2558 บทประพันธ์โดย ปณธี กำกับการแสดงโดย ชัยวุฒิ เทพวงษ์ นำแสดงโดย ลิขิต บุตรพรม,ปาณิชดา แสงสุวรรณ,ภูษณะ บัวงาม,ชมพูนุช ปิยธรรมชัย,ธนากร ศรีบรรจง,ปริตา ไชยรักษ์ และนักแสดงอีกคับคั่ง ผลิตโดย บริษัท นพพรโปรโมชั่น แอนด์ พิคเจอร์ จำกัด ออกอากาศทาง ช่อง 7 สี และ 
จากที่ราบสูง สู่เมืองกรุงที่แสนวุ่นวาย มิตรภาพต้องสั่นคลอน เพราะความละโมบ ทะเยอทะยาน สัมพันธภาพแตกดับ จากเพื่อนรักกลายเป็นเพื่อนแค้น ใครจะแพ้ ใครจะชนะ ต้องเดิมพันด้วยชีวิต
กลัวเข้าใจผิด
"กลัวเข้าใจผิด" เป็นเพลงประกอบละครโทรทัศน์เรื่อง "สามหนุ่มเนื้อทอง" ทางสถานีโทรทัศน์ไทยทีวีสีช่อง 3 ขับร้องโดย พิจิกา (พิจิกา จิตตะปุตตะ) ออกจำหน่ายในวันที่ 19 ธันวาคม พ.ศ. 2554
เพลง "กลัวเข้าใจผิด" ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองโดย จักรกฤษณ์ มัฆนาโส และเรียบเรียงโดย พิจิกา จิตตะปุตตะ โดยเนื้อหาของเพลงนั้น เป็นเพลงแทนความรู้สึกของผู้หญิงหลายๆคน ที่มักกลัวเข้าใจผิดว่าเราคิดไปเอง เป็นความสงสัย ตั้งคำถาม ว่าตกลงเค้าดีกับเราเป็นพิเศษ หรือดีกับทุกคน
เพลง "กลัวเข้าใจผิด" ได้อันดับ 15 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 13 พฤษภาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ช็อน ควัง-อิน
ช็อน ควัง-อิน ( ; เกิด 18 กันยายน 1991) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่ ซูว็อนเคอีพีซีโอวิซตอร์ม
เกษม บุญศรี
เกษม บุญศรี (16 พฤศจิกายน พ.ศ. 2448 - 22 ตุลาคม พ.ศ. 2531) อดีตแม่กองธรรมสนามหลวง ราชบัณฑิตภาคีสมาชิก อดีตประธานสภาผู้แทนราษฎรไทย 2 สมัย อดีตสมาชิกสภาผู้แทนราษฎรจังหวัดนครสวรรค์ 2 สมัย และอดีตสมาชิกสภาผู้แทนราษฎรจังหวัดพระนคร 1 สมัย
เกษม บุญศรี เกิดเมื่อวันที่ 16 พฤศจิกายน พ.ศ. 2448 ที่บ้านเกาะหงษ์ ตำบลตะเคียนเลื่อน อำเภอเมืองนครสวรรค์ จังหวัดนครสวรรค์ เป็นบุตรของนายดิน และนางน้อม บุญศรี ได้บวชเป็นพระภิกษุ มีฉายาทางธรรมว่า "ภทฺทธมฺโม" ศึกษาพระปริยัติธรรมจนสอบได้นักธรรมชั้นเอกและเปรียญธรรม 7 ประโยค อาศัยอยู่วัดมหาธาตุยุวราชรังสฤษฎิ์ราชวรมหาวิหาร
วันที่ 1 มีนาคม พ.ศ. 2484 ได้รับพระราชทานสัญญาบัตรตั้งสมณศักดิ์เป็นพระราชาคณะมีนามว่า"พระศรีสมโพธิ" และดำรงตำแหน่งแม่กองธรรมสนามหลวงตั้งแต่ พ.ศ. 2486 จนลาสิกขาบทในปี พ.ศ. 2488
ต่อมาได้สมรสกับนางอาพรรณ บุญศรี
เกษม บุญศรี ได้รับการเลือกให้เป็นสมาชิกสภาผู้แทนราษฎรครั้งแรกใน พ.ศ. 2489 และได้รับเลือกตั้งเรื่อยมา รวม 3 สมัย อีกทั้งยังได้รับเลือกเป็นประธานสภาผู้แทนราษฎร 2 สมัย
เกษม บุญศรี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือเกษม บุญศรี ได้รับการเลือกตั้งเป็นประธานสภาผู้แทนราษฎรมาแล้ว 2 สมัย คือ
พรรคการตื่นตัวแห่งชาติ
พรรคการตื่นตัวแห่งชาติ (, , คำย่อ: PKB) เป็นพรรคการเมืองในอินโดนีเซีย หัวหน้าพรรคคือมูไฮมิน อิสกันดาร์
หลังจากประธานาธิบดีซูฮาร์โตลาออกเมื่อ 21 พฤษภาคม พ.ศ. 2541 มีเสียงเรียกร้องให้ประธานของนัห์ดลาตุล อูลามาตั้งพรรคการเมืองเป็นจำนวนมากโดยเฉพาะจากสาขาในชวากลางและชวาตะวันตก ต่อมาในวันที่ 3 มิถุนายน พ.ศ. 2541 ได้ตกลงจะจัดตั้งพรรคการเมืองขึ้น พรรคนี้ได้รับการสนับสนุนมากจากเขตชนบทของเกาะชวา พรรคนี้สนับสนุนบทบาทของศาสนาอิสลามในรัฐบาลแต่ไม่สนับสนุนการจัดตั้งสาธารณรัฐอิสลาม
พรรคเข้าร่วมในการเลือกตั้ง พ.ศ. 2542 ได้คะแนน 13% ในการเลือกตั้ง พ.ศ. 2547 ได้คะแนน 10.6% และได้ 52 ที่นั่ง ส่วนการเลือกตั้ง พ.ศ. 2552 พรรคได้ 4.9% และได้ 27 ที่นั่ง
คงจะดีนะ
"คงจะดีนะ" เป็นเพลงประกอบละครโทรทัศน์เรื่อง "รักนี้หัวใจมีครีบ" ทางสถานีโทรทัศน์ไทยทีวีสีช่อง 3 ขับร้องโดย พิจิกา ประพันธ์เนื้อร้องโดย ณรงค์วิทย์ เตชะธนะวัฒน์ ประพันธ์แต่งทำนองและเรียบเรียงโดย จักรกฤษณ์ มัฆนาโส ออกจำหน่ายในวันที่ 27 มิถุนายน พ.ศ. 2555
เนื้อหาเพลงถ่ายทอดความรู้สึกของเงือกสาว หรือผู้หญิงทุก ๆ คน ที่เมื่อมาอยู่ในโลกมนุษย์พบเจอความวุ่นวา­ยของผู้คน แต่ก็คงจะดีนะ ถ้าเรามีใครสักคนมาดูแล และสไตล์เพลงป๊อปเร้กเก้ เป็นสีสันหนึ่งที่แตกต่างจากพิจิกาที่ทุกค­นเคยได้ยิน ฟังแล้วอารมณ์ชิล ๆ กลิ่นไอทะเล มีลายคอรัสและเสียงเครื่องเป่า ที่ฟังสบายเข้ากับเสียงร้องที่ไพเราะสดใสข­องพิจิกา
วอลเลย์บอลชายชิงแชมป์เอเชีย 1997
วอลเลย์บอลชายชิงแชมป์เอเชีย 1997 เป็นครั้งที่เก้าของการแข่งขัน ระหว่างวันที่ 3–11 กันยายน พ.ศ. 2540 (ค.ศ.1997) ที่เมืองโดฮา ประเทศกาตาร์
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 1995
วอลเลย์บอลชายชิงแชมป์เอเชีย 1999
วอลเลย์บอลชายชิงแชมป์เอเชีย 1999 เป็นครั้งที่สิบของการแข่งขัน ระหว่างวันที่ 16–23 ธันวาคม พ.ศ. 2542 (ค.ศ.1999) ณ อซาดีสปอร์ตคอมเพล็กซ์, เตหะราน, ประเทศอิหร่านแบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 1997
วอลเลย์บอลชายชิงแชมป์เอเชีย 2001
วอลเลย์บอลชายชิงแชมป์เอเชีย 2001 เป็นครั้งที่ 11 ของการแข่งขัน ระหว่างวันที่ 9–16 กันยายน พ.ศ. 2544 (ค.ศ.2000) ณ ชางว็อน, ประเทศเกาหลีใต้
วอลเลย์บอลชายชิงแชมป์เอเชีย 2003
วอลเลย์บอลชายชิงแชมป์เอเชีย 2003 เป็นครั้งที่ 12 ของการแข่งขัน ระหว่างวันที่ 5–12 กันยายน พ.ศ. 2546 (ค.ศ.2003) ณ เทียนจิน, ประเทศจีน
ทนไม่ไหว
"ทนไม่ไหว" เป็นซิงเกิลที่ 5 ของวงดนตรีบิ๊กแอส จากมินิอัลบั้ม "แดนเนรมิต" ประพันธ์เนื้อร้องโดย ขจรเดช พรมรักษา (กบ บิ๊กแอส) แต่งทำนองโดย พูนศักดิ์ จตุระบุล (อ๊อฟ บิ๊กแอส) และเรียบเรียงโดยบิ๊กแอส ออกจำหน่ายในวันที่ 19 พฤศจิกายน พ.ศ. 2556
พึ่ง ศรีจันทร์
พึ่ง ศรีจันทร์ (14 พฤษภาคม พ.ศ. 2450 - 13 ตุลาคม พ.ศ. 2535) อดีตประธานสภาผู้แทนราษฎรไทย 1 สมัย อดีตรัฐมนตรี 2 สมัย และอดีตสมาชิกสภาผู้แทนราษฎรจังหวัดอุตรดิตถ์ 4 สมัย
นายพึ่ง ศรีจันทร์ เกิดเมื่อวันที่ 14 พฤษภาคม พ.ศ. 2450 ที่เรือนแพในแม่น้ำยม ที่บ้านท่าทราย ตำบลกง อำเภอกงไกรลาศ จังหวัดสุโขทัยโดยไม่ทราบชื่อของบิดาและมารดา โดยนามสกุล "ศรีจันทร์" นั้นมาจากชื่อของปู่และย่ามาต่อกัน มารดาของนายพึ่งเสียชีวิตตั้งแต่นายพึ่งอายุได้แค่ 5 ขวบ และอีก 2 ปีต่อมาก็กำพร้าบิดา จึงมีตาและยายเป็นผู้เลี้ยงดู
จบการศึกษาจากโรงเรียนประชาบาลที่บ้านท่าทราย จากนั้นจึงย้ายมาศึกษาต่อในวระดับชั้นมัธยมศึกษาที่จังหวัดพิษณุโลก สามารถสอบได้เป็นที่ 1 ของโรงเรียน จนกระทั่งจบการศึกษาในชั้นมัธยมศึกษาปีที่ 6 จึงเข้าศึกษาต่อที่โรงเรียนกฎหมายของกระทรวงยุติธรรม และเป็นหนึ่งในลูกศิษย์ของนายปรีดี พนมยงค์ จบเนติบัณฑิตไทยในปี พ.ศ. 2469 จากนั้นได้ประกอบอาชีพทนายความที่จังหวัดเชียงใหม่อยู่ระยะหนึ่ง จากนั้นจึงได้ย้ายมาอาศัยอยู่ที่จังหวัดอุตรดิตถ์และประกอบอาชีพเกษตรกรและค้าไม้สักไปด้วย
ในช่วงสงครามโลกครั้งที่ 2 นายพึ่งได้เข้าร่วมเป็นสมาชิกขบวนการเสรีไทย รับผิดชอบภารกิจด้านจังหวัดพิษณุโลก, อุตรดิตถ์, สุโขทัย และตาก ปฏิบัติหน้าที่ได้เป็นอย่างดี จนได้รับฉายาว่า ""นายพลผึ้ง""
นายพึ่ง ศรีจันทร์ ได้รับการเลือกให้เป็นสมาชิกสภาผู้แทนราษฎรครั้งแรกใน พ.ศ. 2480 และได้รับเลือกตั้งเรื่อยมา รวม 4 สมัย อีกทั้งยังได้รับเลือกเป็นประธานสภาผู้แทนราษฎร 1 สมัย และสมาชิกวุฒิสภา 1 สมัย
นายพึ่ง ศรีจันทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือนายพึ่ง ศรีจันทร์ ได้รับการเลือกตั้งเป็นประธานสภาผู้แทนราษฎรมาแล้ว 1 สมัย คือโดยหลังการรัฐประหารในวันที่ 8 พฤศจิกายน พ.ศ. 2490 นายพึ่งในฐานะประธานสภาได้ทำการเปิดประชุมสภาขึ้น ในวันที่ 12 พฤศจิกายน พ.ศ. 2490 เนื่องจากได้นัดหมายก่อนหน้านั้นแล้ว แต่การประชุมก็ไม่เกิดขึ้นเนื่องจากสมาชิกมาไม่ครบ และเป็นนายทหาร คือ พันโท กาจ กาจสงคราม ต้องมาเชิญตัวออกไป
นายพึ่ง ศรีจันทร์ ได้รับการเลือกตั้งเป็นสมาชิกวุฒิสภามาแล้ว 1 สมัยนายพึ่ง ศรีจันทร์ ได้รับการแต่งตั้งเป็นรัฐมนตรีมาแล้ว 2 สมัย คือนายพึ่ง ศรีจันทร์ เสียชีวิตเมื่อวันที่ 13 ตุลาคม พ.ศ. 2535 สิริอายุได้ 85 ปี
วอลเลย์บอลชายชิงแชมป์เอเชีย 2007
วอลเลย์บอลชายชิงแชมป์เอเชีย 2007 เป็นครั้งที่ 15 ของการแข่งขัน ระหว่างวันที่ 31 สิงหาคม – 9 กันยายน พ.ศ. 2550 (ค.ศ.2007) ณ จาการ์ตา, ประเทศอินโดนีเซีย
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2005
วอลเลย์บอลชายชิงแชมป์เอเชีย 2009
วอลเลย์บอลชายชิงแชมป์เอเชีย 2009 เป็นครั้งที่ 16 ของการแข่งขัน ระหว่างวันที่ 27 กันยายน – 5 ตุลาคม พ.ศ. 2552 (ค.ศ.2009) ณ มะนิลา, ประเทศฟิลิปปินส์
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2007
"* ขอถอนตัวออกจากการแข่งขัน"
รายชื่อนักกีฬา
ยูตะ อะเบะ, ทะเคะชิ นะงะโนะ, ยุสุเกะ มะสึตะ, ไดสุเกะ อุซะมิ, ทะเคะชิ กิตะจิมะ, คะซุกิ มะเอะดะ, โยะชิฮิโกะ มะสึโมนโตะ, คุนิฮิโระ ชิมิซุ, ทะสึยะ ฟุกุซะวะ, ทะกะอะกิ โตะมิมะสึ, ยูสุเกะ อิชิจิมะ, ยูตะ โยะเนะยะมะ
ผู้ฝึกสอน: ทะสึยะ เอะตะ
กีฬาทวิกีฬาฤดูหนาวในโอลิมปิกฤดูหนาว
กีฬาทวิกีฬาฤดูหนาว ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1960 (พ.ศ. 2503) ณ เมืองสควอว์วัลเลย์ เป็นครั้งแรก ซึ่งแข่งขันเพียงรายการบุคคลชาย เท่านั้น ภายหลังได้บรรจุรายการผลัดทีมชาย ในปี 1968 (พ.ศ. 2511) ณ เมืองเกรโนเบิล ตามมาด้วยรายการสปรินต์ชาย ในปี 1980 (พ.ศ. 2523) ณ เมืองเลคพลาซิด ส่วนในปี 1992 (พ.ศ. 2535) ได้บรรจุประเภทหญิงเป็นครั้งแรก ณ เมืองอัลแบร์วิล และล่าสุดก็ได้บรรจุรายการเพอร์สุท และรายการแมส สตาร์ท ในปี 1992 (พ.ศ. 2545) ณ เมืองซอลต์เลกซิตี และปี 1996 (พ.ศ. 2549) ณ เมืองตูริน
ก่อนที่ถูกบรรจุในปี 1960 กีฬาทวิกีฬาฤดูหนาวได้ถูกบรรจุเป็นกีฬาสาธิตในปี 1924, 1928, 1932 และ 1948 ในนามกีฬาปัญจกีฬาทหารฤดูหนาว
• = "ได้รับการบรรจุอย่างเป็นทางการ", (d) = "กีฬาสาธิต"
• = "ได้รับการบรรจุอย่างเป็นทางการ", (d) = "กีฬาสาธิต"
• = "ได้รับการบรรจุอย่างเป็นทางการ", (d) = "กีฬาสาธิต"
"ล่าสุด : โอลิมปิกฤดูหนาว 2018"
วอลเลย์บอลชายชิงแชมป์เอเชีย 2011
วอลเลย์บอลชายชิงแชมป์เอเชีย 2001 ระหว่างวันที่ 21–29 กันยายน พ.ศ. 2554 (ค.ศ.2011) ณ อซาดีสปอร์ตคอมเพล็กซ์, เตหะราน, ประเทศอิหร่านแบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2009
แอซอดีสปอร์ตคอมเพล็กซ์
แอซอดีสปอร์ตคอมเพล็กซ์ () เดิมมีชื่อว่า อัรยาเมหร์สปอร์ตคอมเพล็กซ์ เป็นกีฬาสนามแห่งชาติที่อยู่ในกรุงเตหะรานของประเทศอิหร่าน เป็นสปอร์ตคอมเพล็กซ์ที่ใหญ่ที่สุดในประเทศอิหร่าน สนามกีฬาอะซาดีขนาดใหญ่ตั้งอยู่ใกล้ ๆ กัน
มาร์ติน เออเดอโกร์
มาร์ติน เออเดอโกร์ () เกิดเมื่อวันที่ 17 ธันวาคม พ.ศ. 2541 เป็นนักฟุตบอลชาวนอร์เวย์ ปัจจุบันเล่นในตำแหน่งกองกลางตัวรุกให้กับสโมสรฟุตบอลเรอัลมาดริดและทีมชาตินอร์เวย์
เขาลงเล่นเป็นตัวจริงให้กับสเตริมส์กุดเซิตครั้งแรกในวันที่ 13 เมษายน พ.ศ. 2557 กลายเป็นผู้เล่นที่อายุน้อยที่สุดที่ลงเล่นในทิปเปลีเงิน และกลายเป็นผู้ทำประตูที่อายุน้อยที่สุดในวันที่ 16 พฤษภาคม ในนัดที่พบกับซาร์ปสบอร์ หลังจากที่ได้ลงเล่นเป็นตัวจริงกับสโมสรในฤดูกาลแรก เขาก็ได้เซ็นสัญญากับเรอัลมาดริด ในเดือนมกราคม พ.ศ. 2558 ตามความฝันของเขาที่จะได้มาเล่นกับทีมใหญ่ ปัจจุบันเขาเล่นให้กับทีมสำรอง เรอัลมาดริดกัสตียา แต่ได้ฝึกซ้อมกับผู่เล่นตัวจริง ในวันที่ 23 พฤษภาคม พ.ศ. 2558 เขาก็กลายเป็นผู้เล่นที่อายุน้อยที่สุดที่เปิดตัวกับเรอัลมาดริด
เออเดอโกร์ลงเล่นให้กับทีมชาติครั้งแรกในนัดที่พบกับสหรัฐอาหรับเอมิเรตส์ ในวันที่ 27 สิงหาคม พ.ศ. 2557 กลายเป็นผู้เล่นที่อายุน้อยที่สุดที่เล่นให้กับทีมชาตินอร์เวย์ชุดใหญ่ ด้วยอายุ 15 ปี 253 วัน และในวันที่ 13 ตุลาคม พ.ศ. 2557 เขากลายเป็นผู้เล่นที่อายุน้อยที่สุดที่ได้ลงเล่นในรอบคัดเลือกของฟุตบอลชิงแชมป์แห่งชาติยุโรป
อยู่อย่างเสือ
อยู่อย่างเสือ ภาพยนตร์ไทย แนวแอ็คชั่นจาก ไฟว์สตาร์โปรดักชั่น เข้าฉายเมื่อวันที่ 17 พฤศจิกายน 2522 กำกับการแสดงโดย ชาย มีคุณสุต นำแสดงโดย สรพงษ์ ชาตรี และ ลลนา สุลาวัลย์
บทภาพยนตร์เรื่องนี้ดัดแปลงจากนวนิยายชื่อเดียวกันของ อรชร นักเขียนอาวุโสเรื่องราวของ เสือ กลิ่นสัก (สรพงษ์) หัวหน้าป่าไม้หนุ่มที่ได้ร่วมมือกับ สารวัตรคำรณ (นาท) เพื่อสืบหาความจริงเบื้องหลังการตายของ สมภพ อดีตหัวหน้าป่าไม้และรุ่นพี่ของเสือจนเข้าไปพัวพันกับขบวนการค้าไม้เถื่อนรวมถึงได้พบรักกับ คำหยาด (ลลนา) ลูกสาวคนเดียวของ พ่อเลี้ยงคำแสน (จรูญ) ผู้มีอิทธิพลและเจ้าของปางไม้ในเชียงใหม่
แอซอดีวอลเลย์บอลฮอลล์
แอซอดีวอลเลย์บอลฮอลล์ () เป็นสนามกีฬาในร่มที่ตั้งอยู่ในกรุงเตหะราน, ประเทศอิหร่าน เป็นส่วนหนึ่งของ "ไฟฟ์ฮอลล์คอมเพล็กซ์" ภายในแอซอดีสปอร์ตคอมเพล็กซ์ สามารถจุผู้ชมได้ 3,000 คน
สนามกีฬาในร่มแอซอดี
สนามกีฬาในร่มแอซอดี เรียกอีกชื่อหนี่งว่า ฮอลล์แอซอดีความจุ 12,000 () เป็นสนามกีฬาในร่มในกรุงเตหะราน, ประเทศอิหร่าน สนามมีความจุ 6,250 คน สนามกีฬาในร่มตั้งอยู่ภายในแอซอดีสปอร์ตคอมเพล็กซ์ ส่วนใหญ่จะใช้สำหรับแข่งวอลเลย์บอล, มวยปล้ำและฟุตซอล แต่บางครั้งจะใช้แข่งบาสเกตบอล
สนามกีฬาในร่มแอซอดีป็นเจ้าภาพในการแข่งขันมวยปล้ำ
กีฬาว่ายน้ำในกีฬามหาวิทยาลัยโลกฤดูร้อน 1999
กีฬาว่ายน้ำในกีฬามหาวิทยาลัยโลกฤดูร้อน 1999 เป็นชนิดกีฬาหนึ่งที่จัดการแข่งขันในกีฬามหาวิทยาลัยโลกฤดูร้อน 1999 ณ เมืองPalma de Mallorca ประเทศสเปน ระหว่างวันที่ 3 กรกฎาคม ถึง 13 กรกฎาคม พ.ศ. 2542 โดยจัดการแข่งขันที่สนามPavelló Son Hugo
วอลเลย์บอลยุวชนชายชิงแชมป์เอเชีย 2014
วอลเลย์บอลยุวชนชายชิงแชมป์เอเชีย 2014 จัดขึ้นที่ เมืองโคลัมโบ, ประเทศศรีลังกา 5–13 กันยายน 2014
แบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2012
"* ถอนตัวAsian Volleyball Confederation
เดอะซีเคร็ทออฟมังกี้ไอแลนด์
เดอะซีเคร็ทออฟมังกี้ไอแลนด์ () เป็นเกมคอมพิวเตอร์แนวผจญภัยแบบพอยท์แอนด์คลิก ออกจำหน่ายเมื่อ ค.ศ. 1990 โดยมีผู้ผลิตและจัดจำหน่ายคือลูคัสฟิล์มเกมส์ (ปัจจุบันคือลูคัสอาร์ต) มีฉากหลังคือหมู่เกาะแคริบเบียนในยุคโจรสลัด (แบบแฟนตาซี) ผู้เล่นรับบทเป็นกายบรัช ทรีปวูด (Guybrush Threepwood) ชายหนุ่มที่ฝันจะเป็นโจรสลัด และต้องออกสำรวจเกาะในจินตนาการต่างๆ พร้อมๆ กับไขปริศนา
Ron Gilbert, Tim Schafer, และ Dave Grossman ร่วมกันสร้างสรรค์เกมนี้ขึ้นครั้งแรกเมื่อ 1988 ซึ่งในช่วงเวลานั้น Gilbert ไม่ชอบที่ตัวเอกของเกมผจญภัยมีโอกาสตายในเกมได้ ทำให้ผู้เล่นไม่มีโอกาสสำรวจโลกในเกมได้อย่างเต็มที่ เขาจึงออกแบบเกมนี้ให้ผู้เล่นไม่มีทางตาย บรรยากาศในเกมส่วนหนึ่งมาจากเครื่องเล่นชุด "the Pirates of the Caribbean" ในดิสนีย์แลนด์ เกมนี้เป็นเกมลำดับที่ 5 ที่ใช้เอนจิ้น SCUMM ซึ่งถูกดัดแปลงให้ผู้เล่นใช้งานได้สะดวกยิ่งขึ้น
"เดอะซีเคร็ทออฟมังกี้ไอแลนด์"ได้รับคำชื่นชมอย่างมากจากนักวิจารณ์ ทั้งด้านอารมณ์ขัน ภาพและเสียง และรูปแบบการเล่น จนได้รับการสร้างภาคต่อออกมาหลายภาค รวมแล้วกลายเป็นเกมชุดมังกี้ไอแลนด์ ผู้สร้างทั้ง 3 ได้แก่ Gilbert, Schafer, และ Grossman ร่วมกันสร้างภาคต่อคือ "" ต่อมาเมื่อปี 2009 ลูคัสอาร์ตได้ผลิตเกมนี้ในฉบับรีเมคออกวางจำหน่าย ซึ่งก็ได้รับคำวิจารณ์ในทางบวกเช่นกัน
สารเสรี
สารเสรี หนังสือพิมพ์รายวันของไทยในอดีตออก
วางจำหน่ายในช่วงปี 2497-2508
สารเสรีก่อตั้งเมื่อวันที่ 9 กรกฎาคม 2497 โดยมี จอมพล สฤษดิ์ ธนะรัชต์ ผู้บัญชาการทหารบก เป็นเจ้าของ มนาย ทนง ศรัทธาทิพย์ นักเขียนชื่อดังเป็นบรรณาธิการและพลเอกเนตร เขมะโยธินเป็นผู้อำนวยการต่อมาในวันที่ 20 พฤษภาคม พ.ศ. 2501 ทนงและทีมงานเกือบทั้งหมดได้ลาออกจากหนังสือพิมพ์ทำให้วันรุ่งขึ้นนายสุรจิตต์ จันทรสาขาน้องชายต่างมารดาของจอมพลสฤษดิ์ได้เข้ามาเป็นบรรณาธิการแทนพร้อมกับทีมงานชุดใหม่
โดยจุดประสงค์ของหนังสือพิมพ์ฉบับนี้ก็เพื่อเป็นกระบอก
เสียงของจอมพลสฤษดิ์และคอยโจมตีบรรดาหนังสือพิมพ์ที่มี พลตำรวจเอก เผ่า ศรียานนท์ อธิบดีกรมตำรวจ เป็นเจ้าของ
หนังสือพิมพ์สารเสรีปิดตัวลงเมื่อปี 2508 หลังจากวางจำหน่ายมายาวนานถึง 11 ปี
เดวิด ลี (นักวอลเลย์บอล)
เดวิด คาเมรอน ลี () (เกิดวันที่ 8 มีนาคม พ.ศ. 2525 ที่ อัลไพน์, รัฐแคลิฟอร์เนีย, สหรัฐอเมริกา) เป็นวอลเลย์บอลชาวอเมริกัน สมาชิกคนหนึ่งของทีมชาติอเมริกา และสโมสรวอลเลย์บอลรัสเซียโลโคโมทีฟ โนโวซีบีสค์ มีส่วนร่วมในการแข่งขันโอลิมปิกเกมส์ 2008, วอลเลย์บอลชิงแชมป์นอร์เซกา (2007, 2013) ได้รับเหรียญทองในการแข่งขัน วอลเลย์บอลเวิลด์ลีก (2008, 2014)
ลี เกิดในอัลไพน์, รัฐแคลิฟอร์เนีย เขาเข้าเรียนที่แกรนิตฮิลส์ไฮสกูล ใน เอล คาจอน, รัฐแคลิฟอร์เนีย เขาจบการศึกษาในปีค.ศ. 2000
เขาช่วยทีมรัฐลองบีชในการแข่งขันเอ็นซีเอเอแชมเปี้ยนชิพแมทช์ 2004 พวกเขาแพ้ ทีมมหาวิทยาลัยบริคแฮมยัง ในการแข่งขันที่ยาวที่สุดในประวัติศาสตร์การแข่งขันเอ็นซีเอเอวอลเลย์บอลชายแชมเปี้ยนชิพแมทช์ ทีมรัฐลองบีชได้อันดับที่สอง ด้วยคะแนน 3–2 เช็ท ในเช็ทที่ 5 แพ้ด้วยคะแนน 19–17
ลีได้เล่นลีกอาชีพในเปอร์โตริโก, โปรตุเกสและอินโดนีเซีย เขาได้รับรางวัลแชมป์ประเทศ ร่วมกับลีกอาชีพที่อินโดนีเซีย
สำหรับฤดูกาล 2008-09 เขาจะเล่นกับ สโมสรปาลาโวโร โมเดน่าในอิตาลี
ลี เข้าร่วมทีมชาติสหรัฐอเมริกาในปีค.ศ. 2005 เขาได้กลายเป็นส่วนหนึ่งของทีมในปีค.ศ. 2007 ซึ่งแยกออกจากทอมัส ฮอฟฟ์ และจบฤดูกาลที่สองในทีม ลี เป็นคนที่สองของทีมที่ติดรางวัลตัวบล็อกยอดเยี่ยม และอันดับที่ 3 ของรางวัลตัวบล็อกยอดเยี่ยม ใน เวิลด์คัพ 2007 และจบอันดับที่ 4 ของการแข่งขัน
ลี ได้เปิดตัวในการแข่งขันกีฬาโอลิมปิกกับทีมชาติสหรัฐในปี ค.ศ. 2008 ซึ่งช่วยให้ทีมชาติสหรัฐได้รับเหรียญทอง
สโมสรฟุตบอลบาร์เซโลนาในฤดูกาล 2008–09
ในฤดูกาล 2008-09 ของสโมสรฟุตบอลบาร์เซโลนา เริ่มยุคใหม่ด้วยผู้จัดการทีมคนใหม่ อดีตนักฟุตบอล และโค้ชสโมสรฟุตบอลบาร์เซโลนา เบ เปป กวาร์ดีโอลา ผู้ที่พาให้ทีมคว้าทรีเบิลได้เป็นครั้งแรกในประวัติศาสตร์สเปน
สโมสรวอลเลย์บอลดีนาโมมอสโก
ดีนาโมมอสโก (; ) เป็นทีมวอลเลย์บอลระดับอาชีพในมอสโก ประเทศรัสเซีย
สุรัสวดี บุญยืน
สุรัสวดี บุญยืน (ชื่อเล่น: เล็ก; 31 ตุลาคม พ.ศ. 2534 — ) เป็นนักกีฬาวอลเลย์บอลหญิงชาวไทยผู้ทำหน้าที่ในตำแหน่งตัวบล็อกกลาง และเคยเป็นนักวอลเลย์บอลตัวหลักร่วมกับทีมสโมสรวอลเลย์บอลเมืองกระทู้-ภูเก็ต
ทั้งนี้ เธอยังเป็นผู้มีส่วนสำคัญในการพาทีมสโมสรวอลเลย์บอลอยุธยา เอ.ที.ซี.ซี. คว้าแชมป์การแข่งขันวอลเลย์บอลไทยเดนมาร์คซูเปอร์ลีก 2014
ช่วงปี พ.ศ. 2551 สุรัสวดีได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลเยาวชนชิงแชมป์เอเชีย 2008 ที่ไต้หวัน ซึ่งทีมของเธอได้อันดับ 5 และในเดือนพฤศจิกายน เธอได้เป็นตัวแทนทีมชาติไทย ในการแข่งขันวอลเลย์บอลเยาวชนหญิงชิงแชมป์อาเซียน ที่จัดขึ้น ณ ประเทศอินโดนีเซีย
เดือนมกราคม พ.ศ. 2552 สุรัสวดีได้เป็นตัวแทนทีมมหาวิทยาลัยกรุงเทพ ในการเข้าร่วมแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 36 และในเดือนกรกฎาคมของปีเดียวกัน เธอได้รับเลือกให้เป็นตัวแทนทีมชาติไทย ในการแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี 2009 ที่จัดขึ้น ณ ประเทศเม็กซิโก
วันที่ 1 เมษายน พ.ศ. 2555 สุรัสวดีได้ทำหน้าที่ร่วมกับสโมสรวอลเลย์บอลเมืองกระทู้-ภูเก็ต ในการแข่งขันวอลเลย์บอลไทยแลนด์ลีก โดยเธอได้มีส่วนช่วยให้ทีมเป็นฝ่ายชนะทีมสโมสรวอลเลย์บอลไอเดีย-ขอนแก่น ที่ 3-0 เซต ส่วนในเดือนเมษายน เธอได้เป็นตัวแทนทีมชาติไทยเข้าแข่งขันวอลเลย์บอลหญิงชิงแชมป์สโมสรเอเชีย 2012 ที่จัดขึ้น ณ จังหวัดนครราชสีมา ต่อมา ในวันที่ 3 พฤศจิกายน เธอได้ทำหน้าที่ร่วมทีมซัยโจเดนกิ-นครนนทบุรี ในการแข่งขันวอลเลย์บอลไทยแลนด์ลีก ซึ่งทีมของเธอเป็นฝ่ายชนะทีมสโมสรวอลเลย์บอลศรีสะเกษ ที่ 3-0 เซต และในเดือนธันวาคมของปีเดียวกัน ทีมของเธอได้เป็นฝ่ายแพ้ทีมสโมสรวอลเลย์บอลไอเดีย-ขอนแก่น ที่ผลการแข่ง 0-3 เซต จากนั้น ในเดือนเดียวกันนี้ เธอได้เป็นตัวแทนทีมชาติไทย เข้าร่วมการแข่งวอลเลย์บอลเยาวชนหญิงชิงแชมป์อาเซียนที่จัดขึ้น ณ ประเทศลาว
พ.ศ. 2556 สุรัสวดีได้เป็นตัวแทนมหาวิทยาลัยกรุงเทพ เข้าร่วมการแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 40
สุรัสวดีทำหน้าที่ร่วมกับสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยแลนด์ลีก 2014 โดยในวันที่ 30 มีนาคม พ.ศ. 2557 ทีมของเธอเป็นฝ่ายแพ้ต่อทีมสโมสรวอลเลย์บอลศรีสะเกษ ที่ 0-3 เซต
วันที่ 8 พฤษภาคม พ.ศ. 2557 สุรัสวดีได้ทำหน้าที่ร่วมกับสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยเดนมาร์คซูเปอร์ลีก 2014 รอบแรก โดยทีมของเธอเป็นฝ่ายแพ้ทีมสโมสรวอลเลย์บอลนครราชสีมา ที่ 1-3 เซต แต่หลังจากนั้น ในวันที่ 12 พฤษภาคม ซึ่งเป็นรอบชิงชนะเลิศ เธอได้เป็นผู้มีส่วนสำคัญในการพาทีมคว้าแชมป์การแข่งขัน โดยทีมของเธอเป็นฝ่ายชนะทีมสโมสรวอลเลย์บอลนครราชสีมา ที่ 3-0 เซต
เดือนพฤศจิกายน พ.ศ. 2557 เธอได้ทำหน้าที่ร่วมกับทีมสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยแลนด์ลีก 2015 ซึ่งเธอได้มีส่วนช่วยให้ทีมเป็นฝ่ายชนะทีมสโมสรวอลเลย์บอลศรีสะเกษที่ 3-0 เซต และในเดือนธันวาคมของปีเดียวกัน เธอได้รับเลือกให้เป็นตัวแทนทีมชาติไทย เพื่อเข้าร่วมการแข่งขันวอลเลย์บอลในกีฬามหาวิทยาลัยอาเซียน ครั้งที่ 17 และในเดือนเดียวกัน เธอได้เป็นหนึ่งในผู้มีส่วนช่วยให้ทีมสโมสรวอลเลย์บอลอยุธยา เอ.ที.ซี.ซี. เป็นฝ่ายชนะทีมสโมสรวอลเลย์บอลนครราชสีมา ที่ 3-0 เซต ในการแข่งขันวอลเลย์บอลไทยแลนด์ลีก ประจำปี 2557
สโมสรวอลเลย์บอลโลโคโมติฟโนโวซีบิสค์
โลโคโมติฟโนโวซีบีสค์ (; ) เป็นสโมสรวอลเลย์บอลรัสเซียและเล่นในซูเปอร์ลีก
ซีอีวีแชมป์เปียนส์ลีก
หนึ่งคำที่ล้นใจ
"หนึ่งคำที่ล้นใจ" เป็นเพลงประกอบละครโทรทัศน์เรื่อง "มายาตวัน" ทางช่อง 3 ขับร้องโดย พิจิกา ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส ออกจำหน่ายในวันที่ 4 เมษายน พ.ศ. 2556
เนื้อหาเพลงเล่าถึงความรู้สึกรักของนางเอก­ที่เก็บซ่อนไว้มานาน ได้แต่เฝ้ามองคนรักอยู่ไกลๆ และไม่คิดว่าจะมีโอกาสได้ใกล้ชิดกับคนที่เ­ราแอบรักมาตลอดเวลา ความรู้สึกรักที่เก็บซ่อนไว้ก็ไม่สามารถจะ­บอกให้รับรู้ได้ เฝ้าถามกับตัวเองว่าเราอยู่ใกล้กันขนาดนี้­เธอจะได้ยินเสียงหัวใจของฉันที่กำลังบอกรั­กเธออยู่หรือเปล่า
พระราชธรรมนิเทศ (เพียร ไตติลานนท์)
พระราชธรรมนิเทศ (เพียร ไตติลานนท์) (31 ธันวาคม พ.ศ. 2434 - 12 สิงหาคม พ.ศ. 2508) อดีตประธานสภาผู้แทนราษฎรไทย 1 สมัย และอดีตสมาชิกสภาผู้แทนราษฎรจังหวัดปทุมธานี 2 สมัย
พระราชธรรมนิเทศ ลาออกจากบรรดาศักดิ์ เมื่อปี พ.ศ. 2485
พระราชธรรมนิเทศ (เพียร ไตติลานนท์) เกิดเมื่อวันที่ 31 ธันวาคม พ.ศ. 2434 ที่อำเภอพระประแดง จังหวัดสมุทรปราการ เป็นบุตรของนายเปลี่ยน และนางจัน ไตติลานนท์ เข้าศึกษาที่โรงเรียนวัดทรงธรรม พระประแดง และโรงเรียนฝึกหัดครู บ้านสมเด็จเจ้าพระยา ได้รับทุนไปศึกษาต่อที่ประเทศอังกฤษ
ต่อมาได้รับราชการเป็น ผู้บังคับการโรงเรียนราชวิทยาลัย และเป็นเลขานุการประจำพระองค์ของสมเด็จพระเจ้าบรมวงศ์เธอ กรมพระยาดำรงราชานุภาพ ในสมัยรัชกาลที่ 7 เคยเป็นรองอธิบดีกรมโฆษณาการ และอธิบดีกรมธรรมการ
พระราชธรรมนิเทศเป็นผู้มีบทบาทด้านการเมืองในสมัย จอมพล ป.พิบูลสงคราม เคยเป็นคณะกรรมการส่งเสริมวัฒนธรรมไทย ที่แก้ไขปรับปรุงภาษาไทย และชำระปทานุกรมแห่งราชบัณฑิตยสถาน ในการปรับปรุงอักษรไทย เมื่อ ปี พ.ศ. 2485 ให้เหลือเพียง 31 ตัว โดยมี พระยาอนุมานราชธน (ยง เสฐียรโกเศศ)เป็นประธาน จนได้ชื่อว่าเป็น 1 ใน 4 ปุโรหิตประจำตัวของ จอมพล ป.พิบูลสงคราม คือ ยง เถียร เพียร นวล อันได้แก่ ยง (พระยาอนุมานราชธน) เถียร (หลวงวิเชียรแพทยาคม) เพียร (พระราชธรรมนิเทศ) นวล (หลวงสารานุประพันธ์)
พระราชธรรมนิเทศได้รับการเลือกให้เป็นสมาชิกสภาผู้แทนราษฎรครั้งแรกใน พ.ศ. 2491 และได้รับเลือกตั้งเรื่อยมา รวม 2 สมัย อีกทั้งยังได้รับเลือกเป็นประธานสภาผู้แทนราษฎร 1 สมัย
พระราชธรรมนิเทศ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือพระราชธรรมนิเทศ ได้รับการเลือกตั้งเป็นประธานสภาผู้แทนราษฎรมาแล้ว 1 สมัย คือพระราชธรรมนิเทศ ป่วยเป็นความดันโลหิตสูง ตั้งแต่วันที่ 11 มกราคม พ.ศ. 2499 ได้เข้ารับการรักษาพยาบาล ณ โรงพยาบาลจุฬาลงกรณ์ แล้วกลับมารักษาตัวที่บ้าน ถึงแก่อนิจกรรม เมื่อวันที่ 12 สิงหาคม พ.ศ. 2508 ด้วยโรคปอดบวม รวมอายุได้ 73 ปี 8 เดือน
งูทางมะพร้าวธรรมดา
งูทางมะพร้าว เป็นงู
ชื่อสามัญ : งูทางมะพร้าว
Radiated Ratsnake, Copperheaded Rat Snake
ชื่อวิทยาศาสตร์
Elaphe radiata (F. Boie, 1827)
Class : Reptilia
Order : Squamata
Family : Colubridae
ขนาด : 180 – 230 เซนติเมตร
ลำตัวมีสีน้ำตาลอมเหลืองหรือสีน้ำตาลอมเทา มีลายเป็นทางยาวสีดำ 4 เส้นพาดจากส่วนคอแล้วค่อยๆจางไปทางกึ่งกลางลำตัว ส่วนหัวมีสีน้ำตาลแดง มีเส้นสีดำ 3 เส้นพาดแผ่เป็นรัศมีออกจากมุมตาด้านหลัง ลักษณะเด่นคือมักแกล้งทำเป็นตายเพื่อหลีกเลี่ยงศัตรูเมื่อสู้ไม่ไหว หรือขู่ศัตรูโดยการทำคอแบนเข้าทางด้านข้างและขยายกว้างเป็นทางยาว พร้อมกับยกหัวและส่วนต้นประมาณหนึ่งในสี่ของความยาวลำตัวให้สูงขึ้นเป็นวงโค้งเหมือนสปริง และพุ่งเข้าใส่ศัตรูอย่างว่องไวเพื่อฉกกัด
การสืบพันธุ์ : ผสมพันธุ์ช่วงเดือนมิถุนายนถึงเดือนมกราคม หรือตลอดทั้งปี ออกลูกเป็นไข่ครั้งละ 5 – 12 ฟอง ช่วงเดือนธันวาคมถึงเดือนกรกฎาคม และฟักเป็นตัวช่วงเดือนกุมภาพันธ์ถึงเดือนกันยายน ลูกงูแรกเกิดมีน้ำหนัก 11.0 – 12.4 กรัม และความยาว 44 – 46 เซนติเมตร
อาหาร : หนู นก ออกหากินทั้งกลางวันและกลางคืน
แหล่งที่พบ : เป็นงูที่ชอบอาศัยอยู่ตามพื้นดินแต่ขึ้นต้นไม้ได้สูง
การแพร่กระจาย : พบได้ทั่วทุกภาคของประเทศไทย และประเทศในภูมิภาคเอเชียอาคเนย์
ฟร็องซัว ราเบอแล
ฟร็องซัว ราเบอแล (; ประมาณ ค.ศ. 1483 – 9 เมษายน ค.ศ. 1553) เป็นนักเขียน แพทย์ และนักมนุษยนิยมสมัยฟื้นฟูศิลปวิทยาชาวฝรั่งเศส มีผลงานที่เป็นที่รู้จักคือ "Gargantua and Pantagruel"
ฟร็องซัว ราเบอแลเกิดเมื่อประมาณ ค.ศ. 1483 (บ้างก็ว่าเกิดในเดือนพฤศจิกายน ค.ศ. 1494) ที่เมืองชีนง (Chinon) บิดาทำอาชีพเป็นทนายความ เขาเข้าเป็นโนวิซ (novice) ในคณะฟรันซิสกัน และบวชเป็นไฟรเออร์ในปัวตู ที่นั่น ราเบอแลได้ศึกษาภาษากรีกโบราณ ภาษาละติน นิรุกติศาสตร์ และกฎหมาย หลังจากนั้น เขาก็เข้าเรียนวิชาแพทย์ที่มหาวิทยาลัยปัวตีเย และมหาวิทยาลัยมงเปอลีเย
ในปี ค.ศ. 1532 ราเบอแลย้ายไปอยู่ลียง เพื่อทำงานเป็นแพทย์และช่วยแปลงานเขียนของฮิปพอคราทีสและกาเลน เขาตีพิมพ์ "Pantagruel" หนังสือเล่มแรกในชุด "Gargantua" ภายใต้ชื่อ "Alcofribas Nasier" (เกิดจากการสลับตัวอักษรในชื่อของเขาเอง โดยตัดเครื่องหมายซิดิลลาที่ตัว c ออก) แต่ก็ถูกประณามจากเหล่านักวิชาการและคริสตจักรโรมันคาทอลิก แต่ด้วยความช่วยเหลือของตระกูลดูว์ แบแล (du Bellay) และได้รับพระราชทานอนุญาตจากพระเจ้าฟร็องซัวที่ 1 แห่งฝรั่งเศส จึงทำให้เขาตีพิมพ์หนังสือต่อไปได้ จวบจนพระเจ้าฟร็องซัวสวรรคต หนังสือของเขาจึงถูกสั่งห้ามอีกครั้ง ตระกูลดูว์ แบแลยังมีส่วนสำคัญในการช่วยเหลือไม่ให้ราเบอแลถูกจับในฐานนอกรีตอีกด้วย
ในช่วงสุดท้ายของชีวิต ราเบอแลได้ย้ายไปอยู่ที่เมืองแม็ส (ในตอนนั้นยังเป็นเสรีนครจักรวรรดิ) และทำงานเป็นพระสอนศาสนา (curate) ที่แซ็ง-คริสต็อฟ-ดูว์-ฌ็องแบในจังหวัดแมนและที่เมอดงใกล้กับปารีส ก่อนจะเสียชีวิตในปารีสเมื่อปี ค.ศ. 1553
อีสปอร์ต
อีสปอร์ต () หรือ กีฬาอิเล็กทรอนิกส์ () คือกีฬาประเภทบุคคลหรือทีมชนิดหนึ่ง กรมกีฬาได้จัดEsportเป็นส่วนหนึ่งของกีฬาที่เกี่ยวกับกับการแข่งขันวิดีโอเกม โดยมีการแข่งตามประเภทของวิดิโอเกมเช่น เกมวางแผนการรบ, เกมต่อสู้, เกมยิงมุมมองบุคคลที่หนึ่ง, โมบา การแข่งขันนั้นแบ่งออกเป็นระดับสมัครเล่น กึ่งอาชีพ และระดับมืออาชีพ รวมถึงมีรายการแข่งขันและลีกต่าง ๆ เช่นเดียวกับกีฬาทั่วไป ในปี 2017 ผู้ชมอีสปอร์ตมีจำนวนรวมทั้งสิ้นประมาณ 385 ล้านคนทั่วโลก
อีสปอร์ตได้รับการบรรจุให้เป็นการแข่งขันกีฬาชิงเหรียญอย่างเป็นทางการในเอเชียนเกมส์ 2022 โดยจะจัดขึ้นฐานะกีฬาสาธิตในเอเชียนเกมส์ 2018
ในประเทศไทยได้มีการคัดค้านการรับรองอีสปอร์ตเป็นกีฬา โดยเห็นว่าอีสปอร์ตยังไม่เหมาะสมกับสังคมไทยที่มีปัญหาการใช้สื่ออิเล็กทรอนิกส์ โดยเฉพาะปัญหาเด็กและเยาวชนเสพติดเกม แต่ในวันที่ 27 กรกฎาคม พ.ศ. 2560 ที่ประชุมคณะกรรมการการกีฬาแห่งประเทศไทยได้เห็นชอบให้อีสปอร์ตเป็นชนิดกีฬา ที่สามารถจดทะเบียนจัดตั้งเป็นสมาคมกีฬาในประเทศไทยได้ และได้รับการลงนามอนุมัติอย่างเป็นทางการจากรัฐมนตรีว่าการกระทรวงการท่องเที่ยวและกีฬาในวันที่ 17 ตุลาคม 2560 ทำให้ไทยสามารถส่งผู้เข้าแข่งขันอีสปอร์ตในนามทีมชาติไทยอย่างเป็นทางการได้ ในรายการแข่งขันอีสปอร์ตระหว่างประเทศต่าง ๆ โดยการเห็นชอบดังกล่าวได้มองในมุมของการแข่งขันหรือกีฬา ว่าเป็นคนละส่วนกันกับปัญหาการติดเกม คล้ายกับที่เคยรับรองสนุกเกอร์ว่าเป็นกีฬา โดยมองว่าเป็นคนละส่วนกับการที่โต๊ะสนุกเกอร์อาจเป็นแหล่งมั่วสุมของเยาวชน ก่อนหน้านี้ในเดือนมิถุนายน 2560 คณะกรรมการโอลิมปิกของสาธารณรัฐประชาธิปไตยประชาชนลาวได้ให้การรับรองอีสปอร์ตในลักษณะเดียวกัน
สมาคมไทยอีสปอร์ต
ฮอลลีวูดเกมไนท์ไทยแลนด์
ฮอลลีวูดเกมไนท์ไทยแลนด์ (Hollywood Game Night Thailand) หรือชื่อเดิม ซุป'ตาร์ปาร์ตี้ (CELEBRITY GAME NIGHT) เป็นรายการวาไรตี้เกมโชว์ที่ได้ซื้อลิขสิทธิ์มาจากรายการ "Hollywood Game Night" โดยมีวิลลี่ แมคอินทอช เป็นผู้ดำเนินรายการ ผลิตรายการโดย บริษัท มีมิติ จำกัด (ในซุป'ตาร์ปาร์ตี้ บริษัท เดอะวัน เอนเตอร์ไพรส์ จำกัด ฝ่ายบริหารรายการโทรทัศน์ของสถานีโทรทัศน์ช่องวัน ในสังกัด เอ็กแซ็กท์ เป็นผู้ผลิตรายการร่วม) ออกอากาศครั้งแรกทาง สถานีโทรทัศน์ช่องวัน เมื่อวันที่ 7 สิงหาคม 2557 จนถึงวันที่ 26 สิงหาคม พ.ศ. 2559 โดยย้ายเวลาออกอากาศทั้งหมด 4 ครั้ง แต่อย่างไรก็ตาม รายการนี้ได้กลับมาออกอากาศอีกครั้งแต่ได้เปลี่ยนแปลงชื่อรายการไปเป็นชื่อเดียวกันกับรายการจากสหรัฐอเมริกา ออกอากาศทุกวันเสาร์ เวลา 18:20 - 19:50 น. ทางสถานีวิทยุโทรทัศน์ไทยทีวีสีช่อง 3 และ ช่อง 3 เอชดี โดยออกอากาศในรูปแบบซีซั่นฤดูกาล โดยในฤดูกาลที่ 1 ออกอากาศเมื่อวันที่ 4 พฤศจิกายน พ.ศ. 2560 จนถึงวันที่ 3 กุมภาพันธ์ พ.ศ. 2561 และฤดูกาลที่ 2 ออกอากาศเมื่อ 25 สิงหาคม พ.ศ.2561 จนถึงปัจจุบัน
ผู้เข้าแข่งขัน 2 ทีม (ประกอบด้วยผู้ชมทางบ้านเป็นหัวหน้าทีม และดารารับเชิญ (ซุป'ตาร์) เป็นลูกทีมอีก 3 คน) แข่งขันเกมทั้งหมด 4 เกม เกมที่ 1-2 คะแนนข้อละ 1 คะแนน, เกมที่ 3 คะแนนข้อละ 2 คะแนน, เกมที่ 4 คะแนนข้อละ 5 คะแนน ทีมที่ทำคะแนนรวมจากทั้ง 4 เกมได้สูงที่สุด หัวหน้าทีมจะมีสิทธิเข้าไปเล่นรอบแจ็คพ็อต (ในกรณีที่คะแนนเสมอกัน ทีมที่ตอบคำถามถูกต้องมากที่สุด หัวหน้าทีมจะมีสิทธิเข้าไปเล่นรอบแจ็คพ็อต)
ผู้เล่นทางบ้านของทีมที่ชนะจะมีสิทธิเลือก 1 ใน 6 ซุป'ตาร์ของทีมไหนก็ได้มาเป็นคนใบ้ชื่อของซุป'ตาร์ให้ผู้เล่นทางบ้านเป็นคนทาย โดยซุป'ตาร์ห้ามบอกชื่อเล่น,ชื่อจริง,นามสกุลของซุป'ตาร์คนที่เป็นโจทย์ ภายในเวลา 90 วินาที หากผู้เล่นทางบ้านตอบชื่อซุป'ตาร์ถูกจะได้ชื่อละ 2,000 บาท และถ้าผู้เล่นทางบ้านตอบชื่อซุป'ตาร์ได้ครบ 10 ชื่อ จะได้รับเงินรางวัล 50,000 บาท (ในรูปแบบ Hollywood Game Night เป็นเงินรางวัลสูงสุด 100,000 บาท)
= อ้างอิง =
พรพรรณ วนา
พรพรรณ วนา เป็นนักร้องลูกทุ่งจากค่ายนพพร ซิลเวอร์โกลด์ มีชื่อจริงว่า พรพรรณ โนนสูง มีชื่อเล่นว่า พร เกิดเมื่อวันเสาร์ที่ 15 พฤษภาคม พ.ศ. 2508 มีบุตรสาวชื่อ สุชาร์ มานะยิ่ง มีเพลงดังหลายเพลง เช่น อกหักพักปลายซอย , ห้อง 204 , เมษาน้องเศร้า , รักกันไม่จริง , คุณชายโรงแรม เป็นต้น
เธอมาจากครอบครัวเชื้อสายจีน ที่ไม่ชอบเพลงลูกทุ่ง เพราะมองว่าเป็นการเต้นกินรำกิน แต่พรพรรณ วนาชอบร้องเพลงลูกทุ่งมาก ก็เลยฝ่าฟันจนประสบความสำเร็จ ด้วยการประกวดร้องเพลงจนได้ที่ 1 และกลายมาเป็นนักร้องออกอัลบั้มไปในที่สุด และเป็นที่ยอมรับของคนในครอบครัว พรพรรณ วนา มีเสียงสูง และหวาน คล้ายเหมือนกับเสียงของนักร้องในยุคสมัยก่อน เช่น น้ำอ้อย พรวิเชียร และ สวนสน มนต์สวรรค์ เธอเข้าสู่วงการโดยการเป็นม้ามืดคว้าตำแหน่งชนะเลิศการประกวดร้องเพลงลูกทุ่งฝ่ายหญิงในรายการชุมทางคนเด่น ทางช่อง 7 ปีแรกมาครองเมื่อปี2525 ซึ่งในปีนั้น ทิม สอนนา หรือ สุนารี ราชสีมา ก็เข้าประกวดด้วยเหมือนกัน โดยสามารถชนะในรอบสัปดาห์ได้ แต่สละสิทธิ์ไม่ได้มาประกวดในรอบเดือน และคนชนะในรอบเดือนก็คือ พรพรรณ วนา
ส่วนสุนารี ราชสีมา ได้กลับมาประกวดในรายการนี้อีกครั้งในปี 2526 และได้รองอันดับ 1 เมื่อแพ้น้ำอ้อย พุ่มสุข ไป
หลังจากชนะการประกวด พรพรรณ วนา ก็ถูกชักชวนเข้าสู่วงการเพลงลูกทุ่งอย่างเต็มตัว โดยมีผลงานเพลงออกมามากมายหลายชุด โดยผลงานเพลงที่เป็นที่รู้จักของแฟนเพลงลูกทุ่ง ก็มีอย่างเช่น สาวเพชรบุรี , เมษาน้องเศร้า , คุณชายโรงแรม , ห้อง 204 , อกหักพักปลายซอย , เสียงครวญจากเกาหลี , ขอเป็นนางเอกในหัวใจเธอ , สาวสันกำแพง , ชุมทางเขาชุมทอง , คอยวันเธอใจเดียว ,ขอโทษไม่เจตนา , ดอกไม้กับก้อนอิฐ
พรพรรณ วนา เป็นน้าสาวแท้ๆของ แอร์ สุชาวดี เจ้าของเพลงติด ร.วิชาลืม โดยเธอเป็นน้องสาวของแม่ของ แอร์ สุชาวดี ซึ่ง แอร์ สุชาวดี ก็บอกว่าน้าสาวคนนี้เป็นแรงบันดาลใจให้เธออยากจะเป็นนักร้องลูกทุ่ง มิหนำซ้ำยังช่วยสอนร้องเพลงให้กับเธออีกด้วย
ตอนที่พรพรรณ วนา ยังดังๆ เธอก็ยังทำธุรกิจเสริมการเป็นนักร้อง ด้วยการหุ้นกับแม่ของ แอร์ สุชาวดี ทำบ้านจัดสรรหุ้นกับน้าพรพรรณ วนา โดยใช้ชื่อหมู่บ้านว่า “พรพรรณ” โดยสร้างไปเกือบ 100 หลัง
พรพรรณ วนา สมรส กับ ประสงค์ มานะยิ่ง มีบุตรสาว 2 คน คนที่ 1 สุชาร์ มานะยิ่ง (ออม) คนที่ 2 สุพัตรา มานะยิ่ง (อัง)
ปัจจุบัน พรพรรณ วนา ได้แขวนไมค์ เลิกร้องเพลงไปแล้ว โดยหันไปทำหน้าที่ดูแลลูกสาว สุชาร์ มานะยิ่ง อย่างเต็มที่
ถอดรหัสลับ อัจฉริยะพลิกโลก
ถอดรหัสลับ อัจฉริยะพลิกโลก () เป็นภาพยนตร์อิงประวัติศาสตร์/ชีวิต/ระทึกขวัญ กำกับโดยมอร์เทน ทิลดัม เขียนบทโดยเกรแฮม มัวร์ โดยดัดแปลงจากหนังสือ "Alan Turing: The Enigma" โดยแอนดรูว์ ฮอดจ์ส นำแสดงโดยเบเนดิกต์ คัมเบอร์แบตช์, คีร์รา ไนท์ลีย์ และมาร์ค สตรอง
"The Imitation Game" เป็นเรื่องราวเกี่ยวกับแอลัน ทัวริง นักคณิตศาสตร์และนักวิทยาการเข้ารหัสลับชาวอังกฤษ ผู้มีส่วนสำคัญในการแกะรหัสลับจากเครื่องอินิกมาของฝ่ายนาซี และช่วยให้ฝ่ายสัมพันธมิตรชนะในสงครามโลกครั้งที่ 2"ถอดรหัสลับ อัจฉริยะพลิกโลก" ได้รับการตอบรับในแง่บวก เป็นภาพยนตร์อิสระที่ทำรายได้สูงสุดของปี ค.ศ. 2014 อย่างไรก็ตาม ภาพยนตร์เรื่องนี้ถูกวิจารณ์ว่าบางเหตุการณ์ในเรื่องนั้นไม่ตรงกับความเป็นจริง
"ถอดรหัสลับ อัจฉริยะพลิกโลก" ได้รับรางวัลชนะเลิศ ได้แก่
เจ็บหัวใจ
"เจ็บหัวใจ" เป็นซิงเกิลของนักร้อง เสก โลโซ จากอัลบั้ม "SEK LOSO" เป็นการกลับมาอีกครั้งของเสกในค่ายใหม่ชื่อว่า อัพ^จี สังกัดจีเอ็มเอ็ม แกรมมี่ ออกจำหน่ายในวันที่ 28 พฤษภาคม พ.ศ. 2552
เพลง "เจ็บหัวใจ" ติดอันดับสูงสุดที่ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 พฤษภาคม พ.ศ. 2552 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คำตอบสุดท้าย
"คำตอบสุดท้าย" เป็นซิงเกิลของวงแอร์บอร์น ประพันธ์เนื้อร้อง-แต่งทำนองและเรียบเรียงโดยนิพนธ์ ไทยเจริญ และมิวสิกวิดีโอนี้มีสมชาย เข็มกลัด มาร่วมแสดงด้วย เผยแพร่ครั้งแรกเมื่อวันที่ 29 มิถุนายน พ.ศ. 2553
เพลง "คำตอบสุดท้าย" ได้ถูกเสนอชื่อเข้าชิงรางวัล SEED AWARDS ครั้งที่ 6 สาขามิวสิควิดีโอยอดเยี่ยมสุดซี้ดประจำปี
เพลง "คำตอบสุดท้าย" ได้อันดับ 34 จากการจัดอันดับของ แฟต 104.5 ในชาร์ตของ แฟต 104.5 ชาร์ตท็อป 100 ประจำเดือนตุลาคม ปี พ.ศ. 2552
น้องรัก นักร้อง
น้องรัก นักร้อง เป็นรายการเกมโชว์ร้องเพลงไทย ออกอากาศเทปแรกวันที่ 26 มกราคม พ.ศ. 2558–29 กรกฎาคม พ.ศ. 2558 วันจันทร์ - พุธ เวลา 17.45 - 18.30 น. และเวลา 17.30 - 18.25 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน), กันตนา เอฟโวลูชั่น และ บริษัท จันทร์ 25 จำกัด ดำเนินรายการโดย โก๊ะตี๋ อารามบอย
จาก 5 คน ที่เข้าแข่งขันจะมีเพียง 1 คน ที่ได้รับคะแนน VOTE สูงสุด จากผู้ชมและคณะกรรมการ พร้อมคว้าเงินรางวัลมูลค่า 30,000 บาท
พร้อมแขกรับเชิญพิเศษชื่อดัง 2 คน ที่มาเป็นกรรมการ ซึ่งมาจากวงการดนตรี 1 คน และอีก 1 คน จากวงการบันเทิงที่จะมาร่วมชม ร่วม VOTE ให้คำแนะนำและวิจารณ์ให้ผู้เข้าแข่งขันอย่างสนุกสนาน
- เด็กหญิง 8 ขวบ ที่มีพลังเสียงเกินตัว จนต้องโหวตให้อย่างเต็มใจ
- หนุ่มเนิร์ดวัยกลางคน น้ำเสียงไม่เท่าไร แต่ลีลาได้ใจ คะแนนโหวตเลยท่วมท้น เพราะความพยายาม
- หนุ่มหล่อหน้าตาเท่ห์ ที่สาวๆ ก็จบข่าว...
- เด็กแว๊น ที่ดูแล้วแนวร๊อคชัวร์ๆ แต่กลับพลิกโผด้วยเพลงรักหวานกรอบ... เล่นเอาน้ำตาซึม
- คุณป้าวัย 50 เปิดตัวด้วยเพลง “เด็กมีปัญหา” พร้อมลีลาการเต้น แต่ โอ... ดูแล้ว “หัวเข่า” น่าจะมีปัญหามากกว่า 
- ผู้ชมใน Studio 150 คน มีคนละ 1 คะแนน
- กรรมการ 2 คน มีคนละ 25 คะแนน
- ผู้เข้าแข่งขันจะอยู่ในกล่อง Singing Box ที่ลอยสูงจากพื้นที่เวที 3 เมตร แต่ละคนมีโอกาสร้องคนละ 1 เพลง (ความยาว 2.00 นาที) โดยมีข้อแม้ว่า ภายในเวลา 45 วินาที ผู้แข่งขันต้องได้รับ “คะแนนความรัก” จากผู้ชมและกรรมการใน Studio 100 คะแนนขึ้นไป จึงจะได้สิทธิ์ก้าวลงจาก Singing Box มาร้องเพลงบนเวทีจนครบ 2.00 นาที
แต่หากผ่านเวลา 45 วินาทีไปแล้ว ยังได้ “คะแนนความรัก” ไม่ถึง 100 คะแนน ผู้แข่งขันคนนั้น จะต้องหยุดร้องเพลง โดยไม่มีโอกาสเหยียบเวทีแห่งนี้เลย
- นักร้องที่มีคะแนนความรักมากที่สุด 2 อันดับแรก จะต้องไปลุ้น “คะแนนตัดสิน” พร้อมกันในช่วงสุดท้าย เพื่อชิงรางวัลเงินสด 30,000 บาท
เงินรางวัล สำหรับผู้เข้าร่วมรายการ 5 คน
ผู้แข่งขันที่เข้าร่วมแข่งขัน ได้รับเงิน 4,000 บาท
รูปแบบรายการน้องรัก นักร้อง
ข่าวประชาสัมพันธ์ประจำสัปดาห์รายการน้องรัก นักร้อง
ที่รัก (เธอ)
ที่รัก (เธอ) เป็นซิงเกิลของ สุระเชษฐ์ ศรีพรหม ประพันธ์คำร้องโดย สกล พรหมธีระวงศ์ แต่งทำนองโดย พีร์ โรจนดารา และเรียบเรียงโดย พีร์ โรจนดารา, ธนวัฒน์ เหรียญประชา ออกจำหน่ายในวันที่ 19 สิงหาคม พ.ศ. 2556
เพลง ที่รัก (เธอ) ติดอันดับสูงสุดที่ 38 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 3 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฌอน รูนีย์
ฌอน ไมเคิล รูนีย์ () (เกิดวันที่ 13 พฤศจิกายน พ.ศ. 2525 ที่ วีทตัน, รัฐอิลลินอยส์, สหรัฐอเมริกา) เป็นวอลเลย์บอลชาวอเมริกัน สมาชิกคนหนึ่งของทีมชาติอเมริกา ได้รับเหรียญทองในการแข่งขันโอลิมปิกเกมส์, ปักกิ่ง 2008 และ วอลเลย์บอลเวิลด์ลีก (2008, 2014)
รูนีย์ เกิดในวีทตัน, รัฐอิลลินอยส์, สหรัฐอเมริกา เขาเข้าเรียนที่วีทตันวอร์เรนวิลล์ไฮสกูล และได้รับรางวัลในปี ค.ศ. 2001 ผู้เล่นแห่งปีในรัฐอิลลินอยส์ (เกร็กโปโชเปี้ยน - คาร์ลแซนด์เบิร์กไฮสกูล) และนำทีมไปคว้าชิงแชมป์แห่งรัฐ นอกเหนือจากวอลเลย์บอล เขายังเล่นกอล์ฟและบาสเกตบอล
รูนีย์ เขาเข้าเรียนมหาวิทยาลัยที่มหาวิทยาลัยเปปเปอร์ดีน ใน มาลิบู, รัฐแคลิฟอร์เนีย เขาจบการศึกษาในปี ค.ศ. 2005 ในคณะการบริหารธุรกิจ
ในปี ค.ศ. 2005 เขานำทีมเปปเปอร์ดีนในการแข่งขันวอลเลย์บอลชายชิงแชมป์เอ็นซีเอเอ พวกเขาแพ้ ทีมยูซีแอลเอ ในบ้านในเช็ทที่ 5 เป็นครั้งแรกในรอบ 35 ปีที่ยูซีแอลแพ้ในบ้านในเอ็นซีเอเอทัวร์นาเมนต์ รูนีย์ถูกเสนอชื่อเป็นผู้เล่นทรงคุณค่าในสี่คนสุดท้าย
ในช่วงฤดูหนาวของปี 2006 และ 2007 รูนีย์เล่นให้กับสโมสรโชนันฮุนไดแคปพิทอลสกายวอล์คเกอร์ ในลีกเกาหลีใต้ ซึ่งเขาได้รับรางวัลผู้เล่นทรงคุณค่า หลังจากนำทีมคว้าแชมป์สองครั้งติดกันในลีกเกาหลี
ในฤดูกาล 2007–08 เขาเล่นให้กับสโมสรดีนาโม-ยันตาร์ ที่ คาลินินกราด, ประเทศรัสเซีย
ในฤดูกาล 2008–09 รูนีย์เล่นให้กับ Fakel Novy Urengoy สโมสรวอลเลย์บอล ใน ประเทศรัสเซีย
ลี ได้เปิดตัวในการแข่งขันกีฬาโอลิมปิกกับทีมชาติสหรัฐในปี ค.ศ. 2008 ซึ่งช่วยให้ทีมชาติสหรัฐได้รับเหรียญทอง นอกจากนี้เขายังเข้าร่วมโอลิมปิก 2012
น้ำหนึ่ง สุทธิเดชานัย
น้ำหนึ่ง สุทธิเดชานัย (ชื่อเล่น:น้ำหนึ่ง) เป็นนักแสดงชาวไทย มีชื่อเสียงจากละครเรื่อง ไฟรักเพลิงแค้น โดยรับบท เป็น รัชนา
น้ำหนึ่ง สุทธิเดชานัย เกิดเมื่อวันที่ 11 พฤษภาคม พ.ศ. 2535 เป็นนักแสดงชาวไทย มีชื่อเสียงจากละครเรื่อง ไฟรักเพลิงแค้น โดยรับบท เป็น รัชนา น้ำหนึ่งจบการศึกษาระดับมัธยมศึกษาจาก โรงเรียนราชินี ปัจจุบันจบการศึกษาระดับปริญญาตรีจาก มหาวิทยาลัยศิลปากร คณะมัณฑนศิลป์ สาขาออกแบบภายใน (Interior design)
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
Don't Lose The Money อย่าทำเงินหล่น
Don't Lose The Money อย่าทำเงินหล่น เป็นรายการประเภทเกมโชว์แนวแอ็คชั่นเกมโชว์ที่ผู้เข้าแข่งขันจำนวน 2 ทีมจะต้องทำการแข่งขันกันกับภารกิจต่างๆ ที่ทางรายการจัดเตรียมไว้ให้ โดยจะต้องรักษา "เงินรางวัล" ระหว่างปฏิบัติภารกิจ โดยมีเงื่อนไขว่า "ห้ามทำหล่นลงพื้น" เท่านั้น โดยมีรูปแบบรายการต้นฉบับมาจากรายการ "" ในประเทศฟิลิปปินส์ โดยทางบริษัท กันตนา เอฟโวลูชั่น จำกัด และบริษัท จันทร์ 25 จำกัด ซื้อลิขสิทธิ์รายการนี้มาจาก Shine International ของสหราชอาณาจักร นำมาผลิตในรูปแบบของประเทศไทย ออกอากาศเทปแรกเมื่อวันที่ 4 กันยายน พ.ศ. 2557 จนถึงเทปสุดท้ายเมื่อวันที่ 30 มกราคม พ.ศ. 2558 โดยออกอากาศทุกวันพฤหัสบดี - ศุกร์ เวลา 17.45 - 18.30 น. ทางสถานีวิทยุโทรทัศน์ไทยทีวีสีช่อง 3 ดำเนินรายการโดย นำโชค ทะนัดรัมย์ (สิงโต นำโชค)
รักเธออยู่ดี
รักเธออยู่ดี เป็นเพลงประกอบละครโทรทัศน์เรื่อง "ปัญญาชนก้นครัว" ออกอากาศทางไทยทีวีสีช่อง 3 ขับร้องโดย ภาคิน คำวิลัยศักดิ์ ประพันธ์คำร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย ธีรภัค มณีโชติ ออกจำหน่ายในวันที่ 25 ธันวาคม พ.ศ. 2555
ถ้ามันมี..
"ถ้ามันมี.." เป็นซิงเกิลของนักร้องจิระศักดิ์ ปานพุ่ม ในอัลบั้ม "Catarock OSX" ประพันธ์เนื้อร้องโดย อาทิตย์ สาระจูฑะ, แต่งทำนองโดย ชาญ การช่าง และเรียบเรียงโดย สยุมภู นิลวรรณ มิวสิกวิดีโอเพลงนี้เผยแพร่ครั้งแรกในวันที่ 26 กรกฎาคม พ.ศ. 2556 เรื่องราวของชายผู้ซึ่งกำลังเผชิญชะตากรรม­อันแสนเจ็บปวด ภายใต้การดำเนินไปของกาลเวลา คำว่ารักที่สัมผัสได้ในวันนั้น มันไม่เหมือนเดิมอีกต่อไปในวันนี้ แต่ด้วยความเชื่อมั่นว่ารักของตนเป็นสิ่งท­ี่จริงแท้ และมั่นคง จึงกล้าพอที่จะปล่อยให้เธอเดินจากไป โดยในใจตนนั้นคิดว่า "ถ้ามันมี" คนที่รักเธอมากกว่าฉันจริง "ก็ยินดี"
เพลง "ถ้ามันมี.." เป็นแนวดนตรีเป็นแนวริธึ่มแอนด์บลูส์ (R&B) ที่ผสมกับความเป็นร็อกจากเสียงกีตาร์ มีลักษณะจังหวะแบบหกแปด (6/8) ซึ่งเป็นลักษณะจังหวะที่นิยมใช้เพื่อถ่ายท­อดอารมณ์เพลงเศร้า เสียใจ คิดถึง ห่วงใย หรือปรัชญาชีวิต โดยเฉพาะในเพลงนี้ที่มีความหมายประชดประชั­นด้วยถ้อยคำ ทว่ามีความเรียบง่ายในแนวทำนองและวิธีการร­้อง จึงสามารถนำแนวดนตรีนี้มาใช้ได้อย่างลงตัว
ความโดดเด่นของเพลงนี้อยู่ที่สำเนียงการโซ­โล่กีตาร์ ทั้งในท่อนขึ้นต้นของเพลง และท่อนโซโล่ในช่วงกลางเพลง ซึ่งมีสำเนียงความเป็นเพลงบลูส์ที่สัมผัสไ­ด้อย่างชัดเจน เพื่อให้สอดคล้องกับลักษณะอารมณ์ของเพลงโด­ยรวมที่เป็นไปในทิศทางดังที่กล่าวมา การโซโล่กีตาร์ในแนวบลูส์จึงเป็นวิธีการที­่สื่อถึงอารมณ์เพลงในแนวนี้ได้เป็นอย่างดี
เพลง "ถ้ามันมี.." ติดอันดับสูงสุด 6 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 29 กันยายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
นางงามจักรวาล 1971
นางงามจักรวาล 1971 () เป็นการจัดการประกวดนางงามจักรวาลครั้งที่ 20 จัดขึ้นเมื่อวันที่ 24 กรกฎาคม พ.ศ. 2514 ณ ไมอามีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 60 คน จากทั่วโลก โดยมี มาริซอล มาลาเรท ผู้ครองตำแหน่งนางงามจักรวาลปี 1970 เป็นผู้มอบมงกุฏให้กับ จอร์จีน่า ริสก์ สาวงามวัย 18 ปีจากประเทศเลบานอน เป็นผู้ครองตำแหน่งนางงามจักรวาลในปีนี้
มี 60 ผู้เข้าประกวด ดังต่อไปนี้
อีแวน โคลอฟฟ์
"เดอะ รัสเซียน แบร์" อีแวน โคลอฟฟ์ ("The Russian Bear" Ivan Koloff) (ชื่อเกิด ออเรียล ดอนัลด์ เปร์ราส Oreal Donald Perras; 25 สิงหาคม ค.ศ. 1942 – 18 กุมภาพันธ์ ค.ศ. 2017) เป็นนักมวยปล้ำอาชีพที่เกษียณอายุชาวแคนาดา อดีตแชมป์โลกเฮฟวี่เวท WWWF 1 สมัย ปัจจุบันได้เสียชีวิตลงด้วยโรคมะเร็งตับ
วอลเลย์บอลชายชิงแชมป์นอร์เซกา 1969
วอลเลย์บอลชายชิงแชมป์นอร์เซกา 1969 (1969 Men's NORCECA Volleyball Championship) เป็นครั้งแรกของการแข่งขัน ระหว่างวันที่ 2–7 สิงหาคม ณ เม็กซิโกซิตี, เม็กซิโก
อาลี มาห์ดิ มูฮัมหมัด
อาลี มาห์ดิ มูฮัมหมัด (, ); เกิด พ.ศ. 2481) เป็นผู้ประกอบการและนักการเมืองชาวโซมาเลีย เขาเคยดำรงตำแหน่งประธานาธิบดีโซมาเลียตั้งแต่ มกราคม พ.ศ. 2534 - มกราคม พ.ศ. 2540
มูฮัมหมัดขึ้นสู่อำนาจหลังจากที่รัฐบาลของกลุ่มต่อต้านติดอาวุธรวมทั้งตัวเขาเอง รัฐสภาแห่งสหรัฐโซมาลี สามารถปลดประธานาธิบดีไซอัด บาร์รีผู้ครองอำนาจอย่างยาวนาน อย่างไรก็ตามมูฮัมหมัดไม่สามารถที่จะใช้อำนาจของเขาเกินกว่าส่วนของเมืองหลวงได้ อำนาจได้รับการแทนที่โดยผู้นำกลุ่มอื่นๆ ในภาคใต้ ครึ่งหนึ่งของประเทศ และโดยหน่วยงานของดินแดนปกครองตนเองในภาคเหนือ
วอลเลย์บอลชายชิงแชมป์นอร์เซกา 1971
วอลเลย์บอลชายชิงแชมป์นอร์เซกา 1971 (1971 Men's NORCECA Volleyball Championship) เป็นครั้งที่สองของการแข่งขัน ระหว่างวันที่ 17–22 สิงหาคม ณ ฮาวานา, คิวบา
วอลเลย์บอลชายชิงแชมป์นอร์เซกา 1973
วอลเลย์บอลชายชิงแชมป์นอร์เซกา 1973 (1973 Men's NORCECA Volleyball Championship) เป็นครั้งที่สามของการแข่งขัน ระหว่างวันที่ 2–5 สิงหาคม ณ ตีฮัวนา, เม็กซิโก
วอลเลย์บอลชายชิงแชมป์นอร์เซกา 1975
วอลเลย์บอลชายชิงแชมป์นอร์เซกา 1975 (1975 Men's NORCECA Volleyball Championship) เป็นครั้งที่สี่ของการแข่งขัน ระหว่างวันที่ 3–8 สิงหาคม ณ ลอสแอนเจลิส, สหรัฐอเมริกา
วอลเลย์บอลชายชิงแชมป์นอร์เซกา 1977
วอลเลย์บอลชายชิงแชมป์นอร์เซกา 1977 (1977 Men's NORCECA Volleyball Championship) เป็นครั้งที่ห้าของการแข่งขัน ระหว่างวันที่ 23–30 เมษายน ณ ซานโตโดมิงโก, สาธารณรัฐโดมินิกัน
วอลเลย์บอลชายชิงแชมป์นอร์เซกา 1979
วอลเลย์บอลชายชิงแชมป์นอร์เซกา 1979 (1979 Men's NORCECA Volleyball Championship) เป็นครั้งที่หกของการแข่งขัน ระหว่างวันที่ 21–? เมษายน ณ ฮาวานา, คิวบา
ซาร์ฟิโอดอร์ที่ 1 แห่งรัสเซีย
ซาร์ฟิโอดอร์ที่ 1 () หรือ ฟิโอดอร์ที่ 1 () เป็นซาร์แห่งรัสเซียองค์สุดท้าย ในราชวงศ์รูลิค ทรงมีพระวรกายที่ทุพพลภาพ กล่าวคือ ทรงมีพระวรกายเตี้ย อ้วน พระเศียรกลมเล็ก มีพระสติปัญญาที่อ่อนแอ ไม่สามารถนำทัพออกรบได้ ทรงให้โบริส โกดูนอฟ ผู้เป็นพี่เขย เป็นผู้สำเร็จราชการแทน
จรัสพร บรรดาศักดิ์
จรัสพร บรรดาศักดิ์ เกิดวันที่ 1 มีนาคม พ.ศ. 2536 ที่จังหวัดนครราชสีมา เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งบอลเร็ว และเคยอยู่ร่วมสังกัดทีมสโมสรวอลเลย์บอลนครราชสีมา
พ.ศ. 2556 จรัสพร บรรดาศักดิ์ ได้รับเลือกให้เป็นตัวแทนวอลเลย์บอลหญิงทีมชาติไทย เข้าแข่งขันศึกอินวิเตชัน ที่จัดขึ้น ณ ประเทศจีน รวมถึงในปีเดียวกัน เธอได้รับเลือกให้เป็นหนึ่งในตัวแทนนักวอลเลย์บอลหญิงทีมชาติไทยที่มีอยู่ทั้งหมด 22 คน ในการเข้าร่วมแข่งขันวอลเลย์บอลเวิลด์กรังด์ปรีซ์ 2014
เดือนมกราคม พ.ศ. 2557 จรัสพรได้ทำหน้าที่ร่วมกับมหาวิทยาลัยรัตนบัณฑิต สำหรับการแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 41 และปีเดียวกันนี้ เธอได้ทำหน้าที่ร่วมกับสโมสรวอลเลย์บอลนครราชสีมา ในการแข่งขันวอลเลย์บอลหญิงชิงแชมป์สโมสรเอเชีย 2014 ที่จัดขึ้น ณ จังหวัดนครปฐม โดยในวันที่ 17 เมษายน ทีมของเธอสามารถชนะทีมสโมสรวอลเลย์บอลมาติน วาลามิน จากประเทศอิหร่านทั้ง 3 เซ็ต
เดือนกรกฎาคม พ.ศ. 2557 ได้มีการประกาศการร่วมทีมของจรัสพรกับทางสโมสรวอลเลย์บอลบางกอกกล๊าส และในเดือนกันยายนของปีเดียวกัน เธอได้เป็นตัวแทนวอลเลย์บอลหญิงทีมชาติไทย เข้าแข่งขันรายการวอลเลย์บอลหญิงชิงแชมป์เอเชียนคัพ 2014 ที่เซินเจิ้น ประเทศจีน โดยในวันที่ 6 กันยายน ทีมของเธอเป็นฝ่ายแพ้ทีมชาติไต้หวันที่ 2-3 เซ็ต ส่วนวันที่ 7 กันยายน ทีมของเธอเป็นฝ่ายแพ้ต่อทีมชาติคาซัคสถาน ทั้ง 3 เซ็ต และวันที่ 8 กันยายน ทีมของเธอเป็นฝ่ายแพ้ต่อทีมชาติญี่ปุ่น 3 เซ็ต ต่อมา ในวันที่ 12 กันยายน ซึ่งเป็นรอบชิงอันดับ 5 ทีมของเธอสามารถเป็นฝ่ายชนะทีมชาติไต้หวันทั้ง 3 เซ็ต
วันที่ 25 กันยายน พ.ศ. 2557 จรัสพรได้เข้าแข่งขันรายการวอลเลย์บอลหญิงชิงแชมป์โลก 2014 ที่เวโรนา ประเทศอิตาลี ซึ่งทีมของเธอเป็นฝ่ายแพ้ทีมชาติเนเธอร์แลนด์ทั้ง 3 เซ็ต และในวันที่ 28 กันยายน ทีมของได้เธอตกรอบแรก โดยเป็นฝ่ายแพ้ทีมชาติคาซัคสถานทั้ง 3 เซ็ต
พ.ศ. 2558 จรัสพรได้รับการเรียกตัวจากน.ต.ณัฐพนธ์ ศรีสมุทรนาค ในการเข้าทำหน้าที่ร่วมกับทีมชาติไทย สำหรับการแข่งขันวอลเลย์บอลหญิงระดับนานาชาติของปีดังกล่าว
เสนาะ อูนากูล
เสนาะ อูนากูล (24 กรกฎาคม พ.ศ. 2474 - ) เป็นกรรมการทรัพย์สินส่วนพระมหากษัตริย์ อดีตรองนายกรัฐมนตรีในรัฐบาลนายอานันท์ ปันยารชุน อดีตผู้ว่าการธนาคารแห่งประเทศไทย และอดีตเลขาธิการคณะกรรมการพัฒนาการเศรษฐกิจและสังคมแห่งชาติ
เสนาะ อูนากูล เกิดเมื่อวันที่ 24 กรกฎาคม พ.ศ. 2474 ที่จังหวัดชลบุรี บิดาเป็นผู้สร้าง "ตลาดหนองมน" เป็นบุตรชายคนเล็กของพี่น้องทั้งหมด 8 คน จบชั้นมัธยมปีที่ 6 จาก โรงเรียนชลราษฎรอำรุง จังหวัดชลบุรี เมื่อพ.ศ. 2490 จบจากโรงเรียนเตรียมอุดมศึกษา เมื่อพ.ศ. 2494 จบการศึกษาคณะพาณิชยศาสตร์และการบัญชี มหาวิทยาลัยธรรมศาสตร์ แล้วไปศึกษาต่อปริญญาตรี สาขาการพาณิชย์ University of Melbourne ประเทศออสเตรเลีย ปริญญาโท สาขาเศรษฐศาสตร์ Columbia University สหรัฐอเมริกา ปริญญาเอก สาขาเศรษฐศาสตร์ Columbia University สหรัฐอเมริกา
เสนาะ อูนากูล รัชราชการครั้งแรกในตำแหน่งผู้ชำนาญการคลัง กรมบัญชีกลาง กระทรวงการคลัง เมื่อพ.ศ. 2498 หลังจากนั้นในพ.ศ. 2503 ได้ดำรงตำแหน่ง เศรษฐกรส่วนวางแผนผังพัฒนาการเศรษฐกิจ สำนักงานสภาพัฒนาการเศรษฐกิจแห่งชาติ พ.ศ. 2508 เลื่อนเป็นหัวหน้ากองเศรษฐกิจนิเทศก์ สำนักงานสภาพัฒนาการเศรษฐกิจแห่งชาติ พ.ศ. 2508 เป็นผู้ช่วยเลขาธิการสภาพัฒนาการเศรษฐกิจแห่งชาติ สำนักงานสภาพัฒนาการเศรษฐกิจแห่งชาติ พ.ศ. 2511 เป็นผู้อำนวยการกองวางแผนเศรษฐกิจและสังคม สำนักงานสภาพัฒนาการเศรษฐกิจแห่งชาติ พ.ศ. 2516 รองปลัดกระทรวงพาณิชย์ ฝ่ายวิชาการ กระทรวงพาณิชย์ พ.ศ. 2517 – 2518 เป็นเลขาธิการคณะกรรมการพัฒนาการเศรษฐกิจและสังคมแห่งชาติ
เสนาะ อูนากูล ได้รับการแต่งตั้งเป็นรองนายกรัฐมนตรีในรัฐบาลนายอานันท์ ปันยารชุนเมื่อพ.ศ. 2534 เคยเป็นกรรมการที่ปรึกษาคณะรักษาความสงบเรียบร้อยแห่งชาติ ได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2516 และสภานิติบัญญัติแห่งชาติ พ.ศ. 2520 และเคยเป็นสมาชิกวุฒิสภาเมื่อพ.ศ. 2524